ส่องร่างรัฐธรรมนูญ: กกต. วาระ 7 ปีเหมือนเดิม เพิ่มจาก 5 เป็น 7 คน ดำรงตำแหน่งวาระเดียว
คณะกรรมการร่างรัฐธรรมนูญเสนอเพิ่มจำนวน กกต. จาก 5 เป็น 7 คน วาระ 7 ปี เป็นวาระเดียวตามเดิม - ผู้ตรวจการแผ่นดิน 3 คน วาระ 6 ปี เป็นวาระเดียว ช่วงบ่ายพิจารณาต่อเรื่อง ปปช. คตง. และ กรรมการสิทธิ15 ม.ค. 2559 - ในการแถลงข่าวของ(กรธ.) ที่โรงแรมเลควิว รีสอร์ท แอนด์ กอล์ฟคลับ ชะอำ จ.เพชรบุรี อุดม รัฐอมฤต โฆษกกรรรมการร่างรัฐธรรมนูญ นำเสนอรายงานความคืบหน้าการดำเนินงานของคณะกรรมกรร่างรัฐธรรมนูญในการประชุมครั้งที่ 63 วันพฤหัสบดีที่ 14 ม.ค. 2559 และการประชุมครั้งที่ 64 วันศุกร์ที่ 15 ม.ค. 2559 โดยแถลงผลการประชุมดังนี้การพิจารณาร่างรัฐธรรมนูญเมื่อวันศุกร์ที่ 15 มกราคม 2559 พิจารณาต่อเนื่องในหมวด 9 องค์กรอิสระ ส่วนที่ 1 บททั่วไป อาทิ 1. กำหนดหลักการสำคัญให้องค์กรอิสระที่จัดตั้งขึ้นให้มีความเป็นอิสระในการปฏิบัติหน้าที่ เพื่อดำเนินการหรือตรวจสอบการใช้อำนาจรัฐให้เป็นไปโดยชอบด้วยรัฐธรรมนูญและกฎหมาย2. กำหนดหลักการเกี่ยวกับคุณสมบัติและลักษณะต้องห้ามของผู้ดำรงตำแหน่งในองค์กรอิสระ3. กำหนดหลักการเกี่ยวกับองค์ประกอบของคณะกรรมการสรรหาผู้ดำรงตำแหน่งในองค์กรอิสระ4. กำหนดหลักการสำคัญให้องค์กรอิสระร่วมกันกำหนดมาตรฐานทางจริยธรรมขึ้นใช้บังคับแก่ผู้ดำรงตำแหน่งในองค์กรอิสระส่วนที่ 2 คณะกรรมการการเลือกตั้ง อาทิ1. การกำหนดหลักการเกี่ยวกับองค์ประกอบของคณะกรรมการการเลือกตั้ง ประกอบด้วยกรรมการจำนวน 7 คน2. การกำหนดหลักการเกี่ยวกับวาระการดำรงตำแหน่ง โดยให้มีวาระการดำรงตำแหน่ง 7 ปี และดำรงตำแหน่งได้เพียงวาระเดียว3. กำหนดหลักการเกี่ยวกับหน้าที่และอำนาจของคณะกรรมการการเลือกตั้งส่วนที่ 3 ผู้ตรวจการแผ่นดิน อาทิ1. การกำหนดหลักการเกี่ยวกับองค์ประกอบของผู้ตรวจการแผ่นดิน ประกอบด้วย ผู้ตรวจการแผ่นดิน จำนวนไม่เกิน 3 คน2. การกำหนดหลักการเกี่ยวกับวาระการดำรงตำแหน่ง โดยให้มีวาระการดำรงตำแหน่ง 6 ปี และดำรงตำแหน่งได้เพียงวาระเดียว3. กำหนดหลักการเกี่ยวกับหน้าที่และอำนาจของผู้ตรวจการแผ่นดินทั้งนี้ ที่ประชุมได้พิจารณาต่อเนื่องในหมวด 9 องค์กรอิสระ ส่วนที่ 3 ผู้ตรวจการแผ่นดิน และจะพิจารณาในส่วนที่เหลือของหมวดนี้ โดยการพิจารณารายละเอียดต่างๆ สามารถนำกลับมาพิจารณาทบทวนได้อีกตามความเหมาะสม ซึ่งหากมีความชัดเจนแล้ว โฆษกกรรมการร่างรัฐธรรมนูญจะนำมารายงานให้ทราบในคราวต่อไป
คณะกรรมการร่างรัฐธรรมนูญเสนอเพิ่มจำนวน กกต. จาก 5 เป็น 7 คน วาระ 7 ปี เป็นวาระเดียวตามเดิม - ผู้ตรวจการแผ่นดิน 3 คน วาระ 6 ปี เป็นวาระเดียว ช่วงบ่ายพิจารณาต่อเรื่อง ปปช. คตง. และ กรรมการสิทธิ 15 ม.ค.
กกต.,การร่างรัฐธรรมนูญ,คณะกรรมการร่างรัฐธรรมนูญ,ผู้ตรวจการแผ่นดิน,รัฐธรรมนูญ,ส่องร่างรัฐธรรมนูญ